Min værste oplevelse med et telefonselskab startede, da jeg fik en Iphone stjålet og skulle købe en ny, samtidig lavede de deres betalingssystem om, så man kunne betale med betalingskort i stedet PBS (PBS-betaling satte de op til 9kr). Jeg meldte mig til den nye betaling for at spare de 9 kr. hver måned. Jeg er typen, som ikke gider se på regninger eller få girokort. Det hele skal bare køre. Snart kom første rykker, jeg ringede ind og spurgte hvad det gik ud på, for jeg mente helt sikkert jeg havde betalt. Vedkommende i kundeservice oplyste mig at det havde jeg ikke og for at få det ud af verden hurtigst muligt, så blev jeg tilsendt en sms, med betalingsoplysninger. 
Ugen efter kommer der en ny regning. Jeg ringer igen og spørger hvad det nu var og om jeg ikke godt bare kunne fyre alt hos dem (abo, afbetalingsaftaler på to iphones og bredbånd) til automatisk betaling, for jeg var ikke interesseret i at modtage breve. Det lovede kunderservicemanden han nok skulle få styr på, men allerede ugen efter var der en ny rykker. Vedkommende i kundeservice denne gang lovede mig højt og helligt at nu var alt i orden og der kom ikke mere på papir og hvis der gjorde kunne jeg roligt smide det ud. Godt så, der kommer flere breve, men som vedkommende i kundeservice sagde, regnede jeg med det var noget som var krydset min tilmelding til automatisk betaling og smed det ud. En måneds tid efter får jeg pludselig besked om, at jeg skal betale hele beløbet ud på en af mine afbetalingsordninger inden for 9 dage ellers bliver jeg smidt i RKI. På dette tidspunkt har jeg ringet ind omkring andre ting, som ikke fungerede og var tilsidst blevet tildelt min egen kundeservicekonsulent, som jeg altid kunne kontakte. Jeg ringede straks op til hende og hun kunne ikke forstå hvad det drejede sig om, for ifølge hendes "system" kunne hun ikke se, der skulle være noget. Telenor skulle bruge over en dag på at finde ud af, hvad det var. Det viser sig at være den ene af mine smart-aftaler, som de ikke kunne se i det "system" de plejer at slå folk op i. Altså havde jeg ikke betalt af på min smart aftale på 184kr i 3 mdr. Når jeg kunne se der blev trukket godt 600 hver måned på min konto regnede jeg bestemt med, at det var total udgiften på min telefon, men nej nej. 
Da jeg forklarede, at en anden af deres kollega havde lovet mig alt kørte automatisk med betaling, fik jeg forklaringen, at det var fejlinformation fra dennes side, da smart-aftalerne kun kan køre via PBS. Min kundeservicekonsulent undskyldte og kunne godt forstå jeg var ved at være frustreret over at ringe ind til dem, hver uge om noget nyt og at jeg havde fået så mange fejlinformationer gennem 3 mdr. Hun var forstående og fik mig ud af alle bindingsaftaler så jeg kunne sige dem op.

Tiden herefter har jeg modtaget de sidste regninger på papir og lige for at toppe den tager de 49 kr. pr. papir som bliver sendt ud. Dette er kun et lille uddrag af de ting, der skete der var meget mere bøvl og situationer hvor de løj og sagde min kundeservicekonsulent ikke længere var hos dem, hvilket hun selv blev ret harm over. Derudover aner jeg intet om, hvor meget jeg har betalt og hvad jeg har betalt for - det skræmmende er, at det gør de heller ikke. Jeg blev flere gange fortalt, at lige en betaling mere, så var jeg ude af den ene smart-aftale (på den iphone, som var blevet stjålet), hvorefter jeg fik at af den næste jeg talte med i kundeservice, at jeg stadig havde en betaling og det samme sagde den næste. Mit stressniveau er kommet væsentligt ned, efter jeg er kommet væk fra Telenor og det samme er min tid tilbragt med at høre ugentligt ventetidsmusik! En stjerne fra mig og den går kun til min kundeservicekonsulent, som hjælp mig væk fra deres håbløse firma!